གཞན་ཡང་འཛམ་གླིང་ཤར་ནུབ་ཀྱི་དད་ལྡན་སློབ་མ་རྣམས་ལ་ནང་ཆོས་འཆད་སྤེལ་དང།བོད་ནང་ལ་ཉི་གྲགས་གཞིས་དགོན་མི་ཉུང་བ་ཞིག་ལ་དཔལ་འབྱོར་སོགས་རོགས་སྐྱོར་གནང་དང་གནང་བཞིན་པ་རེད།ཁྱད་པར་བོད་ཕྱི་ནང་གཉིས་སུ་རིགས་འཛིན་ཉི་མ་གྲགས་པའི་གཏེར་ཆོས་ཀྱི་དབང་ལུང་མི་ཉམས་བརྒྱུད་འཛིན་གནང་རྒྱུའི་ཆེད།གཏེར་ཆོས་ཡོངས་རྫོགས་གློད་ཀླད་ནང་དུ་གསར་དུ་བཅུག་ནས་དཔར་སྐྲུན་ཚར་ལྔ་བརྒྱ་ཙམ་གནང་ཡོད།མདོར་ན་ཉིན་མཚན་བར་མེད་བསྟན་དོན་ལ་ཐུགས་བརྩོན་མཛད་བཞིན་བདག་ཅག་རྣམས་ཀྱི་མགོན་དུ་བཞུགས་པ་འདི་ནི་ཤིན་ཏུ་བཀའ་དྲིན་གཞལ་ཟླ་དང་བྲལ་བའོ།།